Sasqia Dahuri

Nurlisasqia Ahmad Dahuri (lahir 7 Mei 1985) ialah seorang pelakon, model dan penerbit wanita Malaysia.Profil Sasqia Dahuri Babab.net. Dicapai pada 3 April 2017. Beliau mula aktif menceburi bidang lakonan sejak 2008 dan terkenal dengan watak-watak antagonis.

Kehidupan awal
Beliau dilahirkan pada 7 Mei 1985 di Pasir Mas, Kelantan dan dibesarkan di Kuala Lumpur. Beliau merupakan anak sulung daripada tiga orang beradik dan mempunyai ketinggian 177cm serta berdarah kacukan Thai-Melayu. Sasqia berkelulusan dalam bidang Pengurusan Pemasaran di Universiti Multimedia Malaysia (MMU). Selain itu, beliau juga banyak terbabit dalam bidang peragaan di awal penglibatannya dalam dunia glamor.Syafil Wyazwan Jefri (1 Disember 2016). Bangga bakat dihargai Harian Metro. Dicapai pada 8 April 2017.

Kerjaya
Kemunculan pertama beliau dalam bidang lakonan ialah menerusi dua filem lakonannya pada 2011—Senario Ops Pocot arahan Ismail Bob Hasim, kemudian diikuti oleh filem Kongsi arahan Farid Kamil. Bagaimanapun, beliau terpaksa berundur seketika daripada dunia seni sambil menyatakan belum cukup bersedia berdepan dengan kehidupan sebagai artis pada waktu itu.

Drama pertama lakonan beliau ialah Manis yang disiarkan di Astro Ria. Beliau kemudiannya ditawarkan watak antagonis bernama Gina dalam drama Ayuni Safira pada 2014. Drama pertama selepas kemunculan semula beliau mendapat maklum balas yang baik daripada penonton. Begitu juga keadaannya apabila beliau diberi peluang sekali lagi membawakan watak antagonis dalam drama Cik Bunga Encik Sombong.Norhidayyu Zainal (16 Mei 2017). Sasqia Dahuri: Saya puas jadi jahat Sinar Harian. Diperoleh pada 26 April 2018.

Peluang sebegitu tidak dilepaskan kerana misinya mahu membuka mata khalayak tentang kemampuan lakonannya. Beliau sekali lagi muncul dengan watak antagonis bernama Tina dalam drama Dhia Sofea. Sasqia menjayakan peranan sebagai Felisha, bekas kekasih kepada Iskandar dalam siri telenovela Astro Ria, Lara Aishah yang dibintangi oleh Fasha Sandha dan Nazim Othman.

Beliau juga muncul dalam filem fantasi pendek arahan Feisal dan Iskander Azizuddin, Through The Forest yang dikeluarkan pada 25 Disember 2016, beliau memegang watak sebagai Fia. Pada tahun 2017, beliau membintangi drama kepolisan Gerak Khas menerusi episod dua bahagian, "Love Scam" di TV2, beliau memegang watak sebagai Sofia, seorang pengusaha butik fesyen. 

Beliau bersama pelakon Zul Ariffin dan Elizabeth Tan membintangi filem seram thriler, Misteri Dilaila arahan Syafiq Yusof yang ditayangkan pada 21 Februari 2019. Beliau memegang watak sebagai Dilaila kedua dan Inspektor Farah.Zaidi Mohamad (16 Disember 2018). Sikap ambil berat Sasqia tawan hati Asyraf Berita Harian. Dicapai pada 19 Disember 2018.

Kehidupan peribadi
Beliau mempunyai seorang adik perempuan yang bernama Syarnissa (lahir 1988) yang menghidap penyakit saraf mata dan seorang adik lelaki yang dilahirkan pada 1993. Dalam temuramah bersama Harian Metro pada 24 Ogos 2017, beliau berkata pelbagai usaha telah dilakukan oleh keluarganya bagi merawat penyakit adiknya, namun Syarnissa terus hilang penglihatan secara perlahan-lahan.Nor Akmar Samudin (24 Ogos 2017). Sasqia tidak terlalu memilih Harian Metro. Dicapai pada 24 Ogos 2017.

Beliau bertunang dengan usahawan hartanah, Muhammad Asyraff Khan Baharudin Khan yang berasal dari Singapura pada 22 Januari 2018.Nur Asyikin Mayudin (22 Januari 2018). Sasqia bertunang selepas 5 bulan berkenalan mStar Online. Dicapai pada 8 April 2018. Pasangan Sasqia dan Asyraff diijabkabulkan pada 16 Disember 2018.

Filemografi

Rujukan

Pautan luar






Kategori:Kelahiran 1985
Kategori:Orang hidup
Kategori:Orang Malaysia berketurunan Melayu
Kategori:Orang Malaysia berketurunan Siam
Kategori:Muslim Malaysia
Kategori:Pelakon wanita Malaysia
Kategori:Pelakon wanita Malaysia abad ke-21
Kategori:Orang dari Kelantan
Kategori:Peragawati Malaysia
Kategori:Alumni Universiti Multimedia
Kategori:Pelakon televisyen Malaysia
Kategori:Pelakon filem Malaysia